गाउँपालिका प्रमुख राम कुलुङ आफू विजयी भएदेखि नै पुल निर्माणको पहलमा लागेको बताउँछन् । कुलुङले भने, ‘पुल निर्माणका लागि जिल्ला समन्वय समिति, प्राविधिक कार्यालय, स्थानीय विकास मन्त्रालय, सडक कार्यालय र विभाग सबैतिर पहल गरिरहेको छु ।' पुल निर्माण प्रक्रिया तत्काल अघि बढाए पनि सम्पन्न हुन लामो समय लाग्ने भएकाले पुलको वैकल्पिक व्यवस्थाका रूपमा फेरी सञ्चाल गर्न आवश्यक प्रक्रिया सुरु गरिएको उनले बताए ।
